stanford-oval/wikipedia huggingface dataset:
Monokini 2.0
Projektin saama huomio

Monokini 2.0 -projekti on saanut runsaasti julkisuutta sekä suomessa että ulkomailla. Projektista on uutisoinut mm. Daily Mail, Helsingin Sanomat, New York Daily News, The Huffington Post, The Times of India ja Al Jazeera.
Monokini 2.0 -projekti sai laajaa julkisuutta, kun laulaja Lady Gagan hyväntekeväisyysjärjestö Born This Way Foundation  kirjoitti Facebook-sivuillaan  projektista. Kirjoitus aiheutti valtavan yleisöryntäyksen Monokini 2.0 -projektin nettisivuille ja kaatoi sivut kahdesti.
Monokini 2.0 Catwalk Show

Monokini 2.0 Catwalk Show järjestettiin 30. elokuuta 2015 Yrjönkadun uimahallissa Helsingissä. Päivän aikana järjestettiin kaksi muotinäytöstä, joissa Monokini 2.0 -projektin uima-asut esiteltiin yleisölle ensi kertaa valokuvien ulkopuolella. Muotinäytöksessä suunnittelijoiden uima-asuja esittelivät rintasyöpää sairastaneet naiset, joille puvut alun perin suunniteltiin. Lisäksi tapahtumassa esiintyi laulaja Astrid Swan yhtyeineen, Suomen Uimaliiton taitouintijoukkue ja Mamo-kuoro.
Menneet näyttelyt (2014-2015)

2015 ”Monokini 2.0”, Suomen Tukholman-instituutin galleria, Tukholma, Ruotsi
2015 ”Monokini 2.0”, Kunstplass10, Oslo, Norja
2014 ”Monokini 2.0”, Museum Anna Nordlander, Skellefteå, Ruotsi
2014 "Monokini 2.0", Suomen valokuvataiteen museo, Helsinki
Aiheesta muualla

Tärähtäneiden ämmien sivut (Arkistoitu – Internet Archive)
Monokini 2.0 -projektin sivut
Monokini 2.0 -projektin esittelyvideo
Daily Mail, artikkeli
Helsingin Sanomat, artikkeli
New York Daily News, artikkeli
Borijávri

| Borijávri |
| --- | --- |
Valtiot:  Suomi
Paikkakunta:  Enontekiö
Koordinaatit:  69°14′19″N, 21°40′20″E
Vesistöalue ja valuma-alueen tietoja
Laskujoki:  Puro Geatkajávriin
Mittaustietoja
Pinnankorkeus:  794,4 m
Pinta-ala:  0,108 km²
 fiBorijávri 
Borijávri on järvi Enontekiöllä Suomessa lähellä Norjan rajaa.  Järvi kuuluu Norjan puolella virtaavan Raisinjoen vesistöön. Sen korkeus merenpinnasta on 794,4 metriä, pinta-ala noin 10,8 hehtaaria ja se laskee Norjan rajalla 791,2 metrin korkeudessa olevan pienemmän järven kautta itään Norjan puolella olevaan Geatkajávriin. Tämän laskujokena on Raisinjoen sivujoki Ahmajoki (pohjoissaameksi Geatkejohka).
Borso d'Este

Borso d'Este
Borso d'Este (1413 – 20. elokuuta 1471) oli Ferraran hallitsija 1450–1471. Vuonna 1452 Borso sai Pyhän saksalais-roomalaisen keisarikunnan keisari Fredrik III:lta Modenan ja Reggion herttuan arvon ja vuonna 1471 paavi Paavali II:lta Ferraran herttuan arvon.
Borso d'Este tunnetaan myös hänen tilaamastaan upeasta kuvitetusta käsikirjoituksesta, Borso d'Esten raamatusta, jota pidetään yhtenä renessanssin kirjamaalaustaiteen huomattavimmista esimerkeistä. Käsikirjoitus tehtiin vuosina 1455–1461 ja sen kuvitustyyli edustaa Ferraran kirjamaalauskoulukuntaa.
Mila Kunis

| Mila Kunis> Мілена Куніс |
| --- | --- |
 Mila Kunis vuonna 2018
Henkilötiedot
Koko nimi:  Milena Markovna Kunis
Syntynyt: 14. elokuuta 1983 (ikä 41) Tšernivtsi, Ukrainan SNT, Neuvostoliitto
Ammatti:  näyttelijä
Puoliso:  Ashton Kutcher (vih. 2015)
Näyttelijä
Aktiivisena:  1994–
Merkittävät roolit:   70’s Show  Family Guy  Black Swan  Ted 
Aiheesta muualla
IMDb 
Elonet
AllMovie
Svensk Filmdatabas
Milena Markovna ”Mila” Kunis ([ˈmiːlə ˈkuːnɪs], ukr. Мілена Марковна Куніс [miˈlena ˈkunis], s. 14. elokuuta 1983 Tšernivtsi, Ukrainan SNT, Neuvostoliitto, nykyisessä Ukrainassa) on yhdys­valtalainen näyttelijä. Hänen tunnetuimmat roolinsa ovat televisio­sarjoista 70’s Show (1998–2006) ja Family Guy (1999–) sekä elokuvasta Black Swan (2010).
Varhainen elämä

Mila Kunis syntyi juutalaiseen perheeseen 14. elokuuta 1983 Tšernivtsin kaupungissa Ukrainan sosialistisessa neuvosto­tasa­vallassa. Kunisin mukaan hänen vanhemmillaan oli hyvät työt, mutta he eivät uskoneet lapsillaan olevan tulevaisuutta maassa ja siksi perhe muutti Yhdys­valtoihin Milan ollessa seitsemän­vuotias. Vanhemmat ajattelivat myös, että he voisivat paremmin elää juutalaisen elämän­tavan mukaisesti Yhdys­valloissa. Vanhemmat tekivät sekalaisia töitä elättääkseen perheen, koska he eivät saaneet ottaa omaisuuttaan mukaansa, eivätkä pystyneet käyttämään tutkintojaan Yhdys­valloissa.
Yhdeksän­vuotiaana Mila pääsi näyttely­tunneille, ja kuukauden päästä siitä hän sai managerin. Hänen ensimmäinen työnsä oli Barbie-mainoksessa.
Ura

Mila Kunis teki läpimurtonsa vuonna 1998 tilannekomediasarjassa 70’s Show. Hän oli ollut 14-vuotias, kun hän oli koe-esiintynyt sarjaa varten. Sarjan tuottajat olivat etsineet hieman vanhempia näyttelijöitä, joten Kunis valehteli olevansa 18-vuotias päästäkseen koe-esiintymiseen. Oikea ikä tuli kyllä ilmi ennen sarjan kuvauksia, mutta Kunis oli jo vakuuttanut tuottajat osaamisestaan.
Kunis näytteli 70’s Show’ssa vuoteen 2006. Hän esitti siinä rikasta ja itseriittoista marisevaa nuorta naista. Hänen koomiset kykynsä toi hänelle myös osan animaatiosarjasta Family Guy, jossa hän ääninäyttelee Meg Griffiniä.
Kunis teki sarjojen ohella myös elokuvarooleja, ja hänen 2000-luvun alun elokuvia olivat muun muassa draama Älä jätä minua (2001) ja Amerikan Psyko 2 (2002). 70’s Show’n loputtua Kunis alkoi keskittyä entistä enemmän elokuviin, ja hänen läpimurtonsa oli Forgetting Sarah Marshall (2008), mistä Kunis sai kehuja kriitikoilta.
Kunis oli Natalie Portmanin rinnalla elokuvassa Black Swan (2010), jota varten Kunis laihdutti kymmenen kiloa ja harjoitteli seitsemän viikkoa balettia. Hänen roolisuorituksensa sai jälleen kehuja, ja hän oli ehdolla parhaan naissivuosan Golden Globeen ja SAG-palkintoon.
Kunis näytteli 2010 Black Swanin lisäksi postapokalyptisessä The Book of Elissa. Seuraavana vuonna hän teki Justin Timberlaken kanssa romanttisen komedian Vain seksiä ja 2012 Family Guyn luojan Seth MacFarlanen ohjaaman komedian Ted.
Elokuvassa Mahtava Oz (2013) Kunis on Lännen ilkeä noita, ja vuonna 2015 ilmestyi tieteiselokuva Nouseva Jupiter. Komedia Bad Moms (2016) menestyi hyvin lippuluukuilla, joten Kunis oli tekemässä sille myös jatko-osaa A Bad Moms Christmas (2017). Hän näytteli puolestaan toimintakomediassa The Spy Who Dumped Me (2018) yhdessä Kate McKinnonin kanssa.
Yksityiselämä

Kunis seurusteli näyttelijä Macaulay Culkinin kanssa vuosina 2002–2010. Kunis avioitui näyttelijä Ashton Kutcherin kanssa heinä­kuussa 2015. He saivat esikois­tyttären syys­kuussa 2014 ja pojan marras­kuussa 2016. Yhdys­valtoihin muuton jälkeen hän on edelleen pysynyt uskollisena juutalaiselle elämän­tavalle ja kulttuurille. Hän kokee, että voi tuoda etnistä taustaansa paremmin esille Yhdys­valloissa kuin entisessä koti­maassaan.
Kunisilla on heterokromia: hänen oikea silmänsä on vihreä ja vasen ruskea.
Valikoitu filmografia

70’s Show (1998–2006)
Family Guy (1999–)
Black Swan (2010)
Ted (2012)
Aiheesta muualla

Kuvia tai muita tiedostoja aiheesta Mila Kunis Wikimedia Commonsissa
Berndt Frang-Ponsio

Berndt Emil Frang-Ponsio, sukunimi vuoteen 1914 Frang (9. joulukuuta 1865 Ikaalinen – 29. marraskuuta 1918 Tampere) oli suomalainen taide- ja koristemaalari.
Berndt Frang-Ponsion vanhemmat olivat Kurusta kotoisin ollut maalari Karl Hermanninpoika Frang, ent. Rajala (1829–1895) ja Maria Gustava Isakintytär Lindroos (1830–1913). Frang-Ponsio muutti Ikaalisista Tampereelle 1891. Hänen veljensä oli taidemaalari Felix Frang, myöhemmin Pahlama.
Toukokuussa 1915 Frang-Ponsio järjesti Tampereen Näsilinnassa yhteisen taidenäyttelyn taidemaalari D. J. Niemelän kanssa. Häneltä oli esillä maisema- ja muotokuvamaalauksia.
Maalauksia

Tampereen Luterilaisen rukoushuoneen alttaritaulut Jairuksen tytär ja Sykarin kaivolla. 1914
Maisema yli vuorten ja järvien, öljymaalaus
Aiheesta muualla

Suomalaisen kuvataiteen bibliografia : Frang-Ponsio, Berndt
Baskimaan yliopisto

| Baskimaan yliopisto> Universidad del País Vasco Euskal Herriko Unibertsitatea |
| --- | --- |

Perustettu:  1980
Tyyppi:  Julkinen
Rehtori:  Iñaki Goirizelaia
Opiskelijoita:  44 921
Sijainti:  Bilbao Vitoria-Gasteiz San Sebastián,  Espanja
Sivusto:  http://www.ehu.es/
Farmasian kampus Vitoriassa
Arkkitehtuurin kampus San Sebastiánissa
Baskimaan yliopisto on ympäri Baskimaata toimiva yliopisto, joka on perustettu vuonna 1980. Yliopistolla on kampuksia Vizcayassa, Guipúzcoassa ja Álavassa.
Opiskelijoita yliopistossa on noin 50 000.
Maailman viidensadan huippuyliopiston Shanghai-yliopistovertailussa Baskimaan yliopisto sai vuonna 2014 sijaluvun 401–500.
Aiheesta muualla

Wikimedia Commonsissa on kuvia tai muita tiedostoja aiheesta .
University of the Basque Country (Arkistoitu – Internet Archive) shanghairanking.com
Bladh

Bladh tai Blad on ruotsinkielinen sukunimi, joka on muun muassa seuraavilla suomalaisilla henkilöillä:
Anders Bladh (1748–1834), lääkäri ja numismaatikko, joka sai professorin arvonimen
Beata Bladh, synt. Liljelund (1697–1754), kauppahuoneen omistaja ja laivanvarustaja
Nikolai Blad, oikea nimi Eero Lehtinen, (s. 1963), laulaja-lauluntekijä
Petter Johan Bladh (1746–1816), liikemies
Kuvitteellisia henkilöitä

Gerdt Bladh, henkilö Christer Kihlmanin kirjassa Gerdt Bladhin tuho
| --- | --- |
: Tällä täsmennyssivulla luetellaan henkilöitä, joilla on sama sukunimi.
Braintree

Braintree voi tarkoittaa seuraavia maantieteellisiä kohteita:
Braintree, kaupunki Essexissä Isossa-Britanniassa
Braintree, kaupunki Massachusettsissa Yhdysvalloissa
Braintree, kaupunki Vermontissa Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Braintree”, voi hakea sivunnimihaulla, laajalla sivunnimihaulla tai tekstihaulla.
Bodöarna

| Bodöarna> Maantiede |
| --- | --- |
Saariryhmä:  Turunmaan saaristo
Merialue:  Saaristomeri
Valtio
Valtio:  Suomi
Maakunta:  Varsinais-Suomi
Kunta:  Kemiönsaari
Infobox OKNimi-testi OK: 
Bodöarna on saari Hiittisten ulkosaaristossa Kemiönsaaren kunnassa. Saari sijaitsee Hiittisten pääsaaresta Rosalasta etelään Örön itäpuolella.
Bodöarna on muodostunut useiden saarten kasvaessa yhteen. Budö, Lillön, Kalmarsön ja Korsön ovat näistä suurimpia. Monet pienet saaret ympäröivät Bodöarnaa, niistä suurimmat ovat Bötsön ja Busön. Saaren eteläpuolella on kaksi fladalahtea, Västersundet ja Lädan. Bodöarnan nimen uskotaan tulleen saarilla sijainneista talonpoikien aitoista, bodar.
Bertrimoutier

| Bertrimoutier |
| --- | --- |
 Saint-Jacques-le-Majeurin kirkko
 Bertrimoutier
 Koordinaatit: 48°16′21″N, 7°03′18″E 
Valtio:  Ranska
Alue:  Grand Est
Departementti:  Vosges
Arrondissementti:  Saint-Dié-des-Vosges
Pinta-ala:  
 – Kokonaispinta-ala:  3,7 km²
Väkiluku (2016):  309 
 – Väestötiheys:  83 as./km²
Kunnan numero:  88054
 
 Kunnan kotisivut 
Infobox OKVirheellinen NIMI-arvo: 
Bertrimoutier on kunta Koillis-Ranskassa Vosgesin departementissa Grand Estin alueella.
Ranskalais-saksalainen sotilashautausmaa
Kunnan alueella sijaitsee sotilashautausmaa, jonne on haudattu 7 699 ensimmäisen maailmansodan taisteluissa kaatunutta ranskalaista ja saksalaista sotilasta. Haudoista valtaosa kuuluu saksalaisille sotilaille.
Aiheesta muualla

Kuvia tai muita tiedostoja aiheesta Bertrimoutier Wikimedia Commonsissa
Borsa Matekovits

Borsa György Matekovits (21. huhtikuuta 1944 Esztergom, Unkari – 18. lokakuuta 2015 Helsinki) oli unkarilaissyntyinen Suomessa elänyt voimisteluvalmentaja ja liikunnanopettaja.
Hän toimi Suomen Taitovoimisteluklubin päävalmentajana vuosina 1978–1985 ja jatkoi valmentajana vuoteen 1991 saakka. Lisäksi Matekovits toimi Suomen Voimisteluliiton ja maajoukkueen miesvoimistelijoiden valmentajana muun muassa Münchenin olympialaisissa vuonna 1972 .
Julkaisut

Poikien telinevoimistelu. Raittiuskasvatusliitto 1979.
Biese

Biese on seuraavien suomalaisten henkilöiden sukunimi:
Björn Biese (1924–1997), yritysjohtaja, kauppaneuvos
Ernst Biese (1856–1926), meteorologi, Ilmatieteellisen keskuslaitoksen johtaja
Helmi Biese (o.s. Ahlman, 1867–1933), taidemaalari
Peder Biese (1950–2017), yritysjohtaja, sijoittaja
Rolf Biese (1918–2000), pöytätennispelaaja
Y. M. Biese (1903–1983), kielitieteilijä, professori, Helmi Biesen poika.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mikronísi (Kykladit)

| --- | --- |
Sijainti:  36°59′21″N, 25°06′05″E, Páros Páros, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,017 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Mikronísi (kreik. Μικρονήσι) on pieni Kreikan saari, joka kuuluu Kykladien saariryhmään ja sijaitsee Pároksen saaren  lounaispuolella sen ja Antíparoksen saaren välissä. Saaren pinta-ala on noin 0,017 neliökilometriä ja se on asumaton (vuonna 2011). Hallinnollisesti Mikronísi kuuluu Pároksen kuntaan, Pároksen alueyksikköön ja Etelä-Egean saarten alueeseen.
Bieszczadyn piirikunta

Bieszczadyn piirikunta (puol. powiat bieszczadzki) on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 21 664. Piirikunta on jaettu kolmeen maalaiskuntaan, jotka ovat Czarna, Lutowiska sekä Ustrzyki Dolne ja niissä on kylien lisäksi yksi kaupunki; hallintokeskus Ustrzyki Dolne.
Bieszczadyn piirikunta on Puolan piirikunnista eteläisin. Sillä on yhteistä rajaa Leskon, Przemyślin ja Sanokin piirikuntien sekä Ukrainan ja Slovakian valtioiden kanssa.
Bieszczadyn piirikunnan pinta-alasta arviolta 70,4 prosenttia oli metsän peitossa vuonna 2018.
Bieszczadyn piirikunnan työttömyysaste oli vuoden 2018 lopussa 13,5 prosenttia. Koko Puolan työttömyysasteeseen verrattuna luku on huomattavan suuri.
Piirikunnan väestöpyramidi 2014.
Vuoden 2019 lopussa Bieszczadyn piirikunnassa arvioitiin olevan 21 664 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 22 465 ja sen ennakoidaan vuoteen 2050 mennessä pienenevän 16 673 asukkaaseen. Alle 18-vuotiaiden arvioitiin vuoden 2019 lopussa muodostaneen 16,6 prosenttia piirikunnan väestöstä, työikäisten 63,2 prosenttia ja eläkeikäisten 20,2 prosenttia väestön keski-iän ollessa 41,7 vuotta. Elävänä syntyneiden määrä oli vuonna 2019 yhteensä 188 lasta.
Betoniporsas (yhtye)

| Betoniporsas> Tiedot |
| --- | --- |
Toiminnassa:  1993–
Tyylilaji:  lastenmusiikki
Kotipaikka:   Suomi
Laulukieli:  suomi
Jäsenet:  Jussi Humaljoki, laulu, kitara   Iiro Kautto, basso   Topi Kurki, rummut   Timo Luukkanen, kitara, laulu   Timo Pudas, koskettimet  
Levy-yhtiö:  Spiridom Oy  
Aiheesta muualla
Kotisivut
Infobox OKNimi-testi OK: 
Betoniporsas on vuonna 1993 perustettu suomalainen yhtye, joka soittaa humoristista lastenmusiikkia. Yhtyeen kappale ”Mörön karkotus” valittiin Salon Lasten laulukaupunki -festivaaleilla vuoden lastenlauluksi 1993.
Yhtyeen esikoisalbumi Rämpätirää ilmestyi vuonna 1998. Albumin kansikuvan ja kansivihon kuvituksen laati yhdysvaltalainen Aku Ankka -piirtäjä Don Rosa. Albumin kaikki kappaleet on säveltänyt ja yhden myös sanoittanut laulaja-kitaristi Timo Luukkanen. Muut sanoitukset ovat yhtyeen muusikoihin kuulumattoman Pertti Pänkäläisen tuotoksia tai Luukkasen ja Pänkäläisen yhteistyötä. Vuonna 2011 yhtye julkaisi albumin Betoniporsas samalla Don Rosan kansikuvalla.
Aiheesta muualla

Yhtyeen kotisivut
BetoniHank

BetoniHank oli yhden albumin (Orvot kaksoset, 2004) ja kaksi singleä julkaissut jyväskyläläinen rock-yhtye. Lauluille on ominaista ilmeikkäät ja havaitsevat sanoitukset.
Kokoonpanon juuret ovat samassa kaupungissa vaikuttaneessa Fridge-yhtyeessä. Laulaja Manne Ikonen vaikuttaa nykyään englanninkielistä metallimusiikkia esittävässä Ghost Brigadessa. Kitaristi-sanoittaja Mikko Ilari Karjalainen on sittemmin tehnyt lyriikkaa suomalaisille iskelmätähdille.
Aiheesta muualla

Yhtye Johannakustannuksen sivulla (Arkistoitu – Internet Archive)
Orvot kaksoset -LP Discogsin sivulla
Liikkumatta-single Discogsin sivulla
Tänne asti kuokkimaan -single Discogsin sivulla
Borsod-Abaúj-Zemplén

| Borsod-Abaúj-Zemplénin lääni Borsod-Abaúj-Zemplén megye |
| --- | --- |

 Lippu:  Vaakuna
 Sijainti
Valtio:  Unkari
Alue:  Pohjois-Unkari
Hallinto:  
 – hallinnollinen keskus:  Miskolc
Pinta-ala:  7 247 km²
Väkiluku (2015):  667 594
 – väestötiheys:  92,1 as./km²
 
Borsod-Abaúj-Zemplén megye
Borsod-Abaúj-Zemplén on lääni Koillis-Unkarissa. Se rajautuu Nógrádin, Hevesin, Jász-Nagykun-Szolnokin, Hajdú-Biharin ja Szabolcs-Szatmár-Beregin lääneihin sekä pohjoisessa Slovakiaan. Läänin pinta-ala on 7 247 km² ja väkiluku arviolta 667 594 (vuonna 2015). Läänin pääkaupunki on Miskolc. Muita tärkeitä kaupunkeja ovat Sátoraljaújhely, Ózd, Tiszaújváros sekä viinien kaupunki Tokaj ympäröivine viinialueineen.
Alue on suurelta osin mäkistä maastoa, ja sen länsiosassa kohoaa Bükkvuoristo. Kaakossa Tiszajoen ympäristössä maasto on tasaisempaa. Tiszan sivujokia ovat Sajó ja Bodrog.
Aiheesta muualla

Kuvia tai muita tiedostoja aiheesta Borsod-Abaúj-Zemplén Wikimedia Commonsissa
Unkarin läänit
Bács-Kiskun
Baranya
Békés
Borsod-Abaúj-Zemplén
Budapest
Csongrád
Fejér
Győr-Moson-Sopron
Hajdú-Bihar
Heves
Jász-Nagykun-Szolnok
Komárom-Esztergom
Nógrád
Pest
Somogy
Szabolcs-Szatmár-Bereg
Tolna
Vas
Veszprém
Zala
Breivikbotn

| Breivikbotn |
| --- | --- |
 Breivikbotnin kappeli
 Breivikbotn
 Koordinaatit: 70°35′24″N, 22°17′35″E 
Valtio:  Norja
Lääni:  Finnmark
Kunta:  Hasvik
Pinta-ala:  
 – Maa:  0,3 km²
Väkiluku (2022):  306
 – Väestötiheys:  1 020 as./km²
Infobox OKVirheellinen NIMI-arvo: 
Breivikbotn on taajama Hasvikin kunnassa Finnmarkin läänissä Norjassa ja kuntansa hallinnollinen keskus. Taajaman pinta-ala on 0,3 neliökilometriä ja asukasluku 306 vuonna 2022.
Avoin yhtiö

Avoin yhtiö (aik. myös kauppayhtiö) on yhtiömuoto, jossa kaikki yhtiömiehet vastaavat henkilökohtaisesti yhtiön veloista ja muista velvoitteista sekä omasta että muiden yhtiömiesten puolesta.
Avoin yhtiö Suomessa

Suomessa avoimella yhtiöllä on oltava vähintään kaksi omistajaa. Heitä kutsutaan yhtiömiehiksi. Yhtiömiehet vastaavat yhtiön sitoumuksista koko omaisuudellaan yhteisvastuullisesti. Jokainen yhtiömies voi päättää itsenäisesti yhtiötä koskevista asioista.
Avoin yhtiö on itsenäinen oikeushenkilö. Se perustetaan rekisteröimällä kahden tai useamman yhtiömiehen tekemällä yhtiösopimuksella. Yhtiömiehinä voi olla joko luonnollisia henkilöitä tai yhteisöjä, kuten muita yrityksiä.
Avoimen yhtiön hyviä puolia esimerkiksi osakeyhtiöihin verrattuna on verrattain suuri sopimusvapaus yhtiötä muodostettaessa. Lainsäädäntö antaa melkoisen paljon vapautta sopia yhtiön sisäisestä hallinnosta ja valtasuhteista, ainoastaan harvat lakipykälät ovat pakottavia. Avoimen yhtiön voi myös perustaa välittömästi, sillä avoin yhtiö katsotaan muodostuneeksi samalla hetkellä kun yhtiösopimus allekirjoitetaan. Vastaavasti avoimen yhtiön huonoja puolia on juuri yhtiömiesten rajaton ja henkilökohtainen vastuu yhtiön veloista, samalla kun jokaisella yhtiömiehellä on valta hoitaa yhtiön välttämättömiä tai hyödyllisiä asioita ilman erityistä lupaa toisilta yhtiömiehiltä. Tämän vuoksi avoimet yhtiöt vaativat yhtiömiehiltä paljon keskinäistä luottamusta.
Avoimet yhtiöt ovat Suomessa verraten harvinaisia. Avoimia yhtiöitä oli 2.1.2024 kaupparekisterissä 7 444, mikä muodosti 1 % kaikista yhtiöistä. Lukumäärä on ollut laskusuunnassa: kymmenen vuotta aiemmin se oli 12 437, 2 % kaikista yhtiöistä (31.12.2013).
Avoin yhtiö Suomessa > Avoimen yhtiön nimi ja lyhenne

Suomessa avoimen yhtiön toiminimessä tulee olla sanat "avoin yhtiö" tai "öppet bolag". Vaihtoehtoisesti nimestä on muutoin käytävä ilmi, että yhtiömiehiä on vähintään kaksi (esimerkiksi "Virtanen & Lahtinen" tai "Virtanen & kumppanit").
Avoimesta yhtiöstä käytetään yleiskielessä joskus lyhennettä ay. Kaupparekisteri ei kuitenkaan hyväksy tätä lyhennettä osaksi yhtiön toiminimeä, koska se ei ole toiminimilain mukainen eikä yksiselitteinen (lyhenne voi tarkoittaa avoimen yhtiön lisäksi muun muassa ammattiyhdistystä). Rajoitus koskee myös ruotsinkielistä lyhennettä öb.
Yhtiölle voidaan haluttaessa rekisteröidä rinnakkaistoiminimi muillakin kielillä kuin suomeksi tai ruotsiksi. Kaupparekisteri antaa avoimelle yhtiölle seuraavat käännökset:
englanniksi Partnership
saksaksi  offene Handelsgesellschaft
Avoin yhtiö Suomessa > Verotus

Avoin yhtiö voi tehdä toimintavarauksen.
Avoin yhtiö Suomessa > Avoin yhtiö verrattuna kommandiittiyhtiöön

Mikäli yhtiön kaikki yhtiömiehet eivät ole vastuullisia, vaan mukaan tulee myös pelkässä rahoittajan asemassa olevia äänettömiä yhtiömiehiä, yhtiöstä tulee kommandiittiyhtiö.
Aiheesta muualla

Laki avoimesta yhtiöstä ja kommandiittiyhtiöstä (389/1988), Finlex
Alppihiihdon maailmancup 2001–2002

Alppihiihdon maailmancup 2001-2002 oli historian 36. Alppihiihdon maailmancup -kausi. Miesten kokonaiskilpailun voitti Itävallan Stephan Eberharter ja naisten saman maan Michaela Dorfmeister. Kauden aikana Suomi sai kautta aikojen ensimmäiset palkintokorokesijoituksensa maailmancupissa, kun Tanja Poutiainen sijoittui Italian Sestrieressä pujottelussa toiseksi ja Sami Uotila Italian Alta Badiassa suurpujottelussa kolmanneksi.
Miehet > Kokonaiskilpailu

| Sij>  | Alpinisti | Pisteet |
| --- | --- | --- |
| 1. |  Stephan Eberharter | 1702 |
| 2. |  Kjetil André Aamodt | 1096 |
| 3. |  Didier Cuche | 1064 |
| 4. |  Bode Miller | 952 |
| 5. |  Fritz Strobl | 846 |
| 6. |  Lasse Kjus | 680 |
| 7. |  Ivica Kostelić | 677 |
| 8. |  Fredrik Nyberg | 584 |
| 9. |  Benjamin Raich | 526 |
| 10. |  Kristian Ghedina | 505 |
Miehet > Pujottelu > Kilpailut ja voittajat

| N:o | Paikka | Pvm | Voittaja(t) |
| --- | --- | --- | --- |
| 1. | Aspen, Yhdysvallat | 25. marraskuuta 2001 |  Ivica Kostelić |
| 2. | Aspen, Yhdysvallat | 26. marraskuuta 2001 |  Mario Matt |
| 3. | Madonna di Campiglio, Italia | 10. joulukuuta 2001 |  Bode Miller |
| 4. | Kranjska Gora, Slovenia | 22. joulukuuta 2001 |  Jean-Pierre Vidal |
| 5. | Adelboden, Sveitsi | 6. tammikuuta 2002 |  Bode Miller |
| 6. | Wengen, Sveitsi | 13. tammikuuta 2002 |  Ivica Kostelić |
| 7. | Kitzbühel, Itävalta | 20. tammikuuta 2002 |  Rainer Schönfelder |
| 8. | Schladming, Itävalta | 22. tammikuuta 2002 |  Bode Miller |
| 9. | Flachau, Itävalta | 9. maaliskuuta 2002 |  Ivica Kostelić |
Miehet > Pujottelu > Loppupisteet

| Sij>  | Alpinisti | Pisteet |
| --- | --- | --- |
| 1. |  Ivica Kostelić | 611 |
| 2. |  Bode Miller | 560 |
| 3. |  Jean-Pierre Vidal | 456 |
| 4. |  Mitja Kunc | 322 |
| 5. |  Rainer Schönfelder | 318 |
| 6. |  Kalle Palander | 287 |
| 7. |  Giorgio Rocca | 286 |
| 8. |  Mario Matt | 267 |
| 9. |  Kjetil André Aamodt | 232 |
| 10. |  Kilian Albrecht | 202 |
Miehet > Suurpujottelu > Kilpailut ja voittajat

| N:o | Paikka | Pvm | Voittaja(t) |
| --- | --- | --- | --- |
| 1. | Sölden, Itävalta | 28. lokakuuta 2001 |  Frédéric Covili |
| 2. | Val d'Isère, Ranska | 9. joulukuuta 2001 |  Bode Miller |
| 3. | Alta Badia, Italia | 16. joulukuuta 2001 |  Frédéric Covili |
| 4. | Kranjska Gora, Slovenia | 20. joulukuuta 2001 |  Fredrik Nyberg |
| 5. | Kranjska Gora, Slovenia | 21. joulukuuta 2001 |  Benjamin Raich |
| 6. | Adelboden, Sveitsi | 5. tammikuuta 2002 |  Didier Cuche |
| 7. | St. Moritz, Sveitsi | 3. helmikuuta 2002 |  Stephan Eberharter |
| 8. | Flachau, Itävalta | 10. maaliskuuta 2002 |  Michael von Grünigen |
Miehet > Suurpujottelu > Loppupisteet

| Sij>  | Alpinisti | Pisteet |
| --- | --- | --- |
| 1. |  Frédéric Covili | 471 |
| 2. |  Benjamin Raich | 429 |
| 3. |  Stephan Eberharter | 422 |
| 4. |  Didier Cuche | 420 |
| 5. |  Fredrik Nyberg | 405 |
| 6. |  Michael von Grünigen | 356 |
| 7. |  Bode Miller | 310 |
| 8. |  Sami Uotila | 250 |
| 9. |  Joël Chenal | 207 |
| 10. |  Christoph Gruber | 202 |